Að uppfylla skilyrði framfærslu . Uppfylla sérstök skilyrði þess dvalarleyfis sem sótt er um . Vegna framfærsluskyldu milli hjóna samkvæmt hjúskaparlögum nr. 31 / 1993 er nægjanlegt að annar aðili í hjúskap sýni fram á næga framfærslu fyrir báða . Það athugist að framfærsluviðmið hér er 50% af lágmarksframfærslu einstaklings , þ.e. 94.938 kr. á mánuði , til viðbótar við þá framfærslu sem foreldri eða forsjáraðili þarf að sýna fram á fyrir sjálfan sig og aðra fjölskyldumeðlimi . Viðbótarframfærsla miðast við 50% af lágmarksframfærslu einstaklings , þ.e. 94.938 kr. auk launakostnaðar au-pair að upphæð 60.000 kr. fyrir hverjar fjórar vikur í starfi . Umsækjandi getur sýnt fram á launatekjur með því að leggja fram staðgreiðsluyfirlit eða útgefna reikninga stimplaða af skattyfirvöldum auk launaseðla síðustu þriggja mánaða . Launaseðlar , útprentun úr heimabanka er fullnægjandi ella þarf staðfestingu launagreiðanda . Ef umsækjandi er á framfæri annars einstaklings þarf sá aðili að leggja fram launaseðla síðustu þriggja mánaða sem fullnægja sömu skilyrðum og hér hafa verið talin upp sem og staðgreiðsluyfirlit þess einstaklings . Innstæða umsækjanda eða framfæranda á bankareikningi , hérlendis eða erlendis , sem er í gjaldmiðli sem er alþjóðlega viðurkenndur og hægt að skipta í mynt sem er skráð hjá Seðlabanka Íslands og hægt er að taka út og nýta til framfærslu á dvalartíma . Námslán eða námsstyrkur þarf að vera í gjaldmiðli sem er alþjóðlega viðurkenndur og hægt að skipta í mynt sem er skráð hjá Seðlabanka Íslands . Útlendingastofnun metur hvort undanþága vegna framfærslu er veitt . Hafi sjúkratrygging verið keypt af erlendu tryggingafélagi með starfsleyfi hér á landi þarf umsækjandi sjálfur að leggja fram staðfestingu . Sé ljóst að breyta þurfi gildistíma íslenskrar tryggingar , t.d. vegna þess að umsækjandi er ekki kominn til landsins og vinnslutími umsóknar er lengri en áætlað var , þarf umsækjandi að hafa samband við tryggingafélagið vegna þessa . Þegar sótt er um dvalarleyfi mega ekki liggja fyrir atvik sem valdið geta því að umsækjanda verði meinuð landganga . Umsækjendur frá tilteknum ríkjum þurfa að samþykkja að gangast undir læknisskoðun innan tveggja vikna frá komu til landsins í samræmi við lög og fyrirmæli heilbrigðisyfirvalda , sjá verklagsreglur Landlæknisembættisins . Umsækjandi þarf að uppfylla sérstök skilyrði þess dvalarleyfis sem sótt er um , sjá hér flokka dvalarleyfa . Önnur skilyrði dvalarleyfis eru til viðbótar við þau grunnskilyrði sem hér hafa verið talin upp . Sem dæmi má nefna að umsækjandi um dvalarleyfi vegna náms þarf að sýna fram á skráningu í skóla og umsækjandi um dvalarleyfi á grundvelli hjúskapar þarf að sýna staðfestingu á hjúskap .